b"\n_START_ARTICLE_\nR\xc3\xa0dio Arenys\n_START_SECTION_\nHist\xc3\xb2ria\n_START_PARAGRAPH_\nVa iniciar les seves emissions el 8 de setembre de 1979, fruit de la col\xc2\xb7laboraci\xc3\xb3 a d'un grup de persones que, amb l'arribada del primer ajuntament democr\xc3\xa0tic a Arenys de Mar l'any 1979, van decidir crear una r\xc3\xa0dio d'\xc3\xa0mbit municipal i totalment en llengua catalana._NEWLINE_Aquell 1979, Antoni Esteve, periodista que en aquell moment era regidor de l'Ajuntament d'Arenys de Mar, juntament amb el radioaficionat Antoni Barrachina, van encarregar un petit emissor a Radio Ayama de Matar\xc3\xb3 (Ignasi Amaya), penjant l'antena per la finestra d'un \xc3\xa0tic en un edifici prou alt d'un professor amic, connectant-lo a un tocadiscs i un micr\xc3\xb2fon, i sortint a l'aire com emissora il\xc2\xb7legal (en aquella \xc3\xa8poca)_NEWLINE_Aix\xc3\xad de mica en mica es va iniciar la programaci\xc3\xb3: al comen\xc3\xa7ament dissabtes a la tarda i m\xc3\xa9s tard dissabtes a la tarda i diumenges al mat\xc3\xad, donant informaci\xc3\xb3 sobre les activitats que es duien a terme a la vila els finals de setmana._NEWLINE_L'any 1994 R\xc3\xa0dio Arenys va entrar dins el Consorci de la Comunicaci\xc3\xb3 Local i La Federaci\xc3\xb3 de R\xc3\xa0dios Locals de Catalunya._NEWLINE_Hi han treballat o col\xc2\xb7laborat en diverses \xc3\xa8poques de la seva hist\xc3\xb2ria: Salvador Escamilla, Pep Quintana, Oriol Ferran, \xc3\x88ric Bertran, Llu\xc3\xads Dan\xc3\xa9s, Marc Colomer, Enric Sierra i Antoni Esteve."